Josephine

Πρώιμα Χρόνια

Γεννήθηκε στις 22 Αυγούστου 1990 στην Αθήνα από Λιβανέζα μητέρα και Γερμανό (με ελληνικές ρίζες) πατέρα. Τα πρώτα χρόνια της ζωής της τα πέρασε στην Αμερική και ύστερα έζησε για λίγο στη Γερμανία. Όταν εγκαταστάθηκαν οικογενειακώς στην Ελλάδα,  φοίτησε σε ελληνοαμερικανικό σχολείο. Έχει δύο μικρότερα ετεροθαλή αδέλφια από τους επόμενους γάμους των γονιών της. Μετά το σχολείο, σπούδασε Marketing - Managment στο Αμερικανικό Κολέγιο Ελλάδος (Deree College) και παράλληλα ανέβαζε ερασιτεχνικά βίντεο στο Facebook όπου τραγουδούσε κομμάτια γνωστών καλλιτεχνών

2013-2014: Το ξεκίνημα της καριέρας και η Eurovision

Ενώ ήταν ακόμη φοιτήτρια, γνώρισε σε ένα event τον manager και στέλεχος της δισκογραφικής εταιρίας Panik Records, Γιώργο Αρσενάκο και μετά από λίγο διάστημα ξεκίνησαν τη συνεργασία τους. Το Μάρτιο του 2013, κυκλοφορεί το πρώτο της τραγούδι, με τίτλο "Για Μια Ακόμα Φορά" σε στίχους και μουσική του ράπερ OGE, σε συνεργασία με τον ίδιο. Το τραγούδι γνώρισε μεγάλη επιτυχία και μέσα στην ίδια χρονιά, κυκλοφορεί άλλα τρια τραγούδια, το "Πίσω Αν Γύριζα Το Χρόνο" με τους Unique, το "Radio" με τους Lunatic & RiskyKidd και το "Όλα Αλλάζουν" με τον Snik.
Το 2014 γίνεται υποψήφια για την εκπροσώπηση της Ελλάδας στη Eurovision, με το τραγούδι "Dancing Night" σε στίχους/μουσική του Mark Angelo αλλά τελικά ήρθε δεύτερη στον ελληνικό τελικό, χάνοντας τη πρώτη θέση από τους Freaky Fortune και RiskyKidd με το τραγούδι "Rise Up". Τον Ιούλιο του ίδιου έτους, κυκλοφορεί το τραγούδι "Δρόμος Αγάπης" σε συνεργασία με τους Dj Kass και OGE ενώ το Νοέμβριο συνεργάζεται με τον DJ Pitsi για το τραγούδι "Turn Off The Lights".

2015-σήμερα: Your Face Sounds Familiar, νέες συνεργασίες κλπ

Το 2015 ξεκινάει να εμφανίζεται στο νυχτερινό κέντρο "Apotheke" με την Καίτη Γαρμπή και παράλληλα, μέσα στη χρονιά κυκλοφορεί δύο νέα τραγούδια. Το "Προσεχώς" σε μουσική/στίχους Γαβριήλ Γαβριηλίδη και το "Εσύ Κι Εγώ" σε μουσική Τέο Τζήμα και μουσική Δημήτρη Μπερή.
Έπειτα, το 2016 συμμετέχει ως διαγωνιζόμενη στο ψυχαγωγικό show του ΑΝΤ1, Your Face Sounds Familiar ενώ παράλληλα εμφανίζεται για πρώτη φορά στο MadWalk - The Fashion Music Project  με τους OtherView και την Μαρία Κορινθίου, ερμηνεύοντας το τραγούδι "All About The Bass" της Meghan Trainor και στο MadWalk Cyprus, ερμηνεύοντας το "Love, Sex, Magic" με τον Κωνσταντίνο Φραντζή. Ακόμα, μέσα στη χρονιά κυκλοφορεί δύο τραγούδια. Το "Καλοκαιρινές Στιγμές" με τους REC και το "Σαν Παραμύθι" με τους The Gatsbies.
To 2017 ξεκινάει live εμφανίσεις στο νυχτερινό μαγαζί BOX Athens με τα συγκροτήματα OtherView και Melisses ενώ μέσα στο Μάρτιο, κυκλοφορεί ένα τραγούδι, με τίτλο "Cocktail". Λίγο αργότερα, εμφανίζεται ξανά στο MadWalk - The Fashion Music Project, αυτή τη φορά με την Κόνι Μεταξά όπου ερμηνεύουν το νέο τους τραγούδι "Sha La La (Αμάξι)". Τον Νοέμβριο της ίδιας χρονιάς, κυκλοφορεί το τραγούδι της "Δυό Σταγόνες Νερό" σε στίχους των OtherView, με τους οποίους έκανε και εμφανίσεις στο νυχτερινό κέντρο "Fantasia Live" τη χειμερινή σεζόν 2017-2018.
Το Φεβρουάριο του 2018, ξεκίνησε τη δική της κολεξιόν αθλητικών κολάν σε συνεργασία με την εταιρία ρουχισμού Type Of Love, η οποία ολοκληρώθηκε σύντομα. Το ίδιο καλοκαίρι, κυκλοφόρησε το νέο της τραγούδι, "Μάγια" σε στίχους/μουσική Λεωνίδα Σώζου, ενώ έκανε και κάποιες live εμφανίσεις στη Θεσσαλονίκη με τους Κόνι Μεταξά και Λευτέρη Πανταζή. Τον Οκτώβριο, έκανε και μια guest εμφάνιση στην ελληνική εκδοχή του show μόδας, "My Style Rocks".
Τη χειμερινή σεζόν 2018-2019 εμφανίζεται στα νυχτερινό κέντρο "Αθηνών Αρένα" με τους Νίκο Οικονομόπουλο, Άννα Καμαρινού, Αναστάσιο Ράμμο και Στέλιο Λεγάκη, ενώ πρωταγωνιστεί και στη μουσική επιθεώρηση "Κάνω Καμπάκ" των Μιχάλη Ρέππα - Θανάση Παπαθανασίου, μαζί με τους Φώτη Σεργουλόπουλο, Τζένη Διαγούπη και Κωνσταντίνο Φραντζή, στο Shamone Club. 
Στις 17 Ιανουαρίου 2019, κυκλοφόρησε το τραγούδι "Πες Μου Πως" σε συνεργασία με τον ράπερ Bo και στις 9 Μαρτίου, κυκλοφόρησε το τραγούδι "Τι". Τον Ιούνιο του 2019, εμφανίστηκε στα Mad Video Music Awards με τους Goin' Through και τον Mike, όπου τραγούδησαν μαζί. Επίσης, τον ίδιο μήνα συμμετείχε στο Color Day Festival και ξεκίνησε την καλοκαιρινή της περιοδεία σε Ελλάδα και Κύπρο. Το Σεπτέμβριο του 2019, ξεκίνησε την αμερικανική της περιοδεία "JSPN Tour" σε Φλόριντα, Μαϊάμι, Φιλαδέλφεια & Νέα Υόρκη. Στις 13 Οκτωβρίου, κυκλοφόρησε το νέο της τραγούδι, "Δεν Έχω Σήμα". Την σεζόν 2019-2020 εμφανίζεται στο νυχτερινό μαγαζί Κέντρο Αθηνών μαζί με τους Νίκο Οικονομόπουλο και Αναστάσιο Ράμμο.